Wespółrobòta naszich placówków wëchôdô z wiôldżégò zajinteresowaniô bògatim swiatã kaszëbsczich zwëków – gôdała na naszi antenie Benita Grzenkòwicz-Ropela z wejrowsczégò mùzeùm. Strzód nich je chòcbë dana, jakô zastąpiła stôri zwëk stôwianiô lopa słomë w jizbie. To òd nas, Kaszëbów strojenié danczi szło do Pòlsczi. Mùzeùm Zôpadnoprësczé mô starã pòkazac spôdkòwiznã dôwnëch Zôpadnëch Prësów, w tim Kaszëb, stądka jich zajinteresowanié tą témą. Z Benitą Grzenkòwicz-Ropelą w aùdicje Na widnikù Kaszëbë më téż gôdelë ò sytuacje naszich zwëków dzysô. Są òne wëpiéróné przez pòlsczét tradicje, taczé jak òpłôtk, czë sano pòd tôflôkã. Równak òd czile lat widzymë wrôcanié do najëch tradicjów – zmerkała Grzenkòwicz-Ropela. Nasz gòsc widzy téż, że lëdze corôz barżi swiądno wëbiérają môltëchë jaczé są stôwióné na naszich stołach. Miast barszczu jémë zupã z brzadu, a karp promòwóny przez supermarketë ùstãpiwô placu tradicjowim piekłim pòmùchlóm, czë wãgòrzóm i jinym szlachetniészim rëbóm. Całą gôdkã ò tradicjach na Bòżé Narodzenié to mòże òbezdrzec na radiokaszebe.pl.